Ehdotus: neuvoston asetus, asetuksen (EY) N:o 637/2008 muuttamisesta puuvilla-alan kansallisten rakenneuudistusohjelmien osalta /* KOM/2009/0037 lopull. - CNS 2009/0008 */





[pic] | EUROOPAN YHTEISÖJEN KOMISSIO | Bryssel 2.2.2009 KOM(2009) 37 lopullinen 2009/0008 (CNS) Ehdotus: NEUVOSTON ASETUS, asetuksen (EY) N:o 637/2008 muuttamisesta puuvilla-alan kansallisten rakenneuudistusohjelmien osalta (komission esittämä) PERUSTELUT 1. EHDOTUKSEN TAUSTA - Ehdotuksen perustelut ja tavoitteet Neuvosto kehotti päätelmissään 20. marraskuuta 2008 komissiota tekemään ehdotuksen asetuksen (EY) N:o 637/2008 muuttamisesta puuvilla-alan rakenneuudistusohjelmien ohjelmakauden pidentämiseksi. Muutoksen ansiosta rakenneuudistusprosessi voitaisiin toteuttaa mahdollisimman tehokkaasti. - Yleinen tausta Sen jälkeen kun yhteisöjen tuomioistuin kumosi 7. syyskuuta 2006 vuoden 2004 puuvilla-alan uudistuksen, komissio teki 9. marraskuuta 2007 ehdotuksen uudesta puuvillan tukijärjestelmästä (KOM(2007) 701). Neuvosto hyväksyi 23. kesäkuuta 2008 asetuksen (EY) N:o 1782/2003 muuttamisesta sekä puuvilla-alan kansallisten rakenneuudistusohjelmien käyttöönotosta annetun asetuksen (EY) N:o 637/2008. Uudessa tukijärjestelmässä säädetään puuvillan taatuille enimmäispinta-aloille jäsenvaltiota kohden maksettavista pinta-alatuista. Kansallisilla rakenneuudistusohjelmilla pyritään myös tukemaan Euroopan puuvilla-alaa muuttuneen oikeudellisen ja markkinatilanteen aiheuttamien vaikeuksien vuoksi. Erityisesti puuvillan siementenpoistoteollisuus kärsii joillakin tuotantoalueilla huomattavasta ylikapasiteetista. - Voimassa olevat aiemmat säännökset Tämä ehdotus koskee neuvoston asetuksen (EY) N:o 637/2008 teknisiä muutoksia kansallisten rakenneuudistusohjelmien soveltamisen osalta. - Johdonmukaisuus suhteessa unionin muuhun politiikkaan ja muihin tavoitteisiin Ei sovellettavissa. 2. KUULEMISET JA VAIKUTUSTEN ARVIOINTI - Intressitahojen kuuleminen - Vuosina 2006 ja 2007 toteutettiin puuvilla-alan intressitahojen laaja-alainen kuuleminen uuden uudistusehdotuksen valmistelemiseksi. Koska tässä ehdotuksessa muutetaan voimassa olevan oikeudellisen kehyksen, joka on jo tullut voimaan vuonna 2009, teknisiä yksityiskohtia, lisäkuulemiset eivät olleet tarpeen. - Asiantuntijatiedon käyttö Ulkopuolisia asiantuntijoita ei tarvittu. - Vaikutusten arviointi Koska ehdotus koskee jäsenvaltioiden voimassa olevan oikeudellisen kehyksen erityismuutosta niiden rakenneuudistusohjelmien toteuttamisen osalta, vaikutusten arviointia ei tehty. Koska lisävaroja ei ole saatavilla, neuvoston ehdottamaa vaihtoehtoa pidetään toteuttamiskelpoisimpana kesäkuussa 2008 sovitun puuvilla-alan uudistuksen rajoissa. 3. EHDOTUKSEEN LIITTYVÄT OIKEUDELLISET NÄKÖKOHDAT - Ehdotetun toimen lyhyt kuvaus Neuvoston asetuksessa (EY) N:o 637/2008 säädetään nelivuotisista rakenneuudistusohjelmista. Alan huomattavista vaikeuksista johtuen jäsenvaltioille olisi kuitenkin annettava mahdollisuus jättää kahdeksan vuotta kestävä ohjelma nelivuotisen ohjelman sijaan. Kahdeksan vuoden jakson ansiosta on mahdollista aloittaa enemmän toimenpiteitä lisäämättä vuosittaisia talousarviomäärärahoja. Siementenpoistolaitokset, joita eivät viitemarkkinointivuonna käytä niiden omistajat, eivät ole neuvoston asetuksessa (EY) N:o 637/2008 säädettyjen toimenpiteiden tuensaajia. Ehdotetulla teknisellä muutoksella varmistetaan, että kaikki viiteajanjaksolla toiminnassa olleet siementenpoistolaitokset voivat olla tukikelpoisia. - Oikeusperusta Euroopan yhteisön perustamissopimuksen 37 artiklan 2 kohta ja puuvillaa koskeva pöytäkirja N:o 4 (vuoden 1979 liittymisasiakirjan liitteenä). - Toissijaisuusperiaate Toissijaisuusperiaatetta sovelletaan, koska asia, jota ehdotus koskee, ei kuulu yhteisön yksinomaiseen toimivaltaan. Jotta varmistettaisiin puuvilla-alan tasapuoliset toimintamahdollisuudet, oli tarpeen laatia rakenneuudistustoimenpiteiden yhteiset puitteet, jotka neuvosto hyväksyi kesäkuussa 2008. Tässä ehdotuksessa ei olennaisesti muuteta kyseistä neuvoston asetusta. Toissijaisuus kyseisten rakenneuudistusohjelmien suhteen varmistetaan siten, että jäsenvaltioiden sallitaan valita tuotantoalueidensa haasteita parhaiten vastaavat toimenpiteet neuvoston asetuksessa olevasta valikoimasta. - Suhteellisuusperiaate Ehdotus on suhteellisuusperiaatteen mukainen, koska ehdotetuilla muutoksilla ei puututa neuvoston kesäkuussa 2008 päättämään yleiseen kehykseen, mutta annetaan jäsenvaltioille lisävaihtoehtoja. - Sääntelytavan valinta Ehdotettu sääntelytapa: Neuvoston asetuksen (EY) N:o 637/2008 muuttamista koskeva neuvoston asetus. 4. TALOUSARVIOVAIKUTUKSET Ehdotuksella ei lisätä rakenneuudistusohjelmiin käytettävissä olevia jäsenvaltioiden vuosittaisia talousarviomäärärahoja, mutta siinä annetaan jäsenvaltioille mahdollisuus jättää kahdeksan vuotta kestävä, toisin sanoen vuosia 2010–2017 koskeva, rakenneuudistusohjelma. Rakenneuudistusohjelman vuosittaisen tuen taso vahvistetaan jo neuvoston asetuksessa (EY) N:o 637/2008, ja se säilyy ennallaan. Jos jäsenvaltiot haluavat jättää kahdeksanvuotisohjelman, niiden vuosittaiset talousarviomäärärahat siirretään vuonna 2018 ilman eri toimenpiteitä niiden suoria tukia koskevaan, asetuksessa (EY) N:o 1782/2002 olevassa liitteessä VIII määritettyyn kansalliseen enimmäismäärään. 2009/0008 (CNS) Ehdotus: NEUVOSTON ASETUS, asetuksen (EY) N:o 637/2008 muuttamisesta puuvilla-alan kansallisten rakenneuudistusohjelmien osalta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ja erityisesti sen 37 artiklan 2 kohdan kolmannen alakohdan, ottaa huomioon vuoden 1979 liittymisasiakirjan ja erityisesti sen puuvillaa koskevan pöytäkirjan N:o 4[1] 6 kohdan, ottaa huomioon komission ehdotuksen[2], ottaa huomioon Euroopan parlamentin lausunnon[3], sekä katsoo seuraavaa: (1) Asetuksen (EY) N:o 1782/2003 muuttamisesta sekä puuvilla-alan kansallisten rakenneuudistusohjelmien käyttöönotosta 23 päivänä kesäkuuta 2008 annetun neuvoston asetuksen (EY) N:o 637/2008[4] 2 lukuun sisältyy nelivuotisia rakenneuudistusohjelmia koskevia säännöksiä, joista päätetään jäsenvaltion tasolla muun muassa siementenpoistoteollisuuden erityistoimenpiteiden rahoittamiseksi. (2) Puuvilla-alan taloudellinen tilanne yhteisössä ja tarve toteuttaa välittömästi merkittäviä uudistustoimia kaikki siementenpoistoyritykset mukaan luettuina oikeuttaa kahdeksanvuotisen ohjelmakauden käyttöönoton. Jos kuitenkin toteutetaan laajempi kahdeksanvuotisohjelma, yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä 29 päivänä syyskuuta 2003 annetun neuvoston asetuksen (EY) N:o 1782/2003[5] liitteessä VIII määritetty kansallinen enimmäismäärä olisi siirrettävä viipymättä. (3) Asetuksen (EY) N:o 637/2008 7 artiklan 2 kohdan a alakohdassa säädetään, että asetuksen (EY) N:o 637/2008 7 artiklan 1 kohdan a, b ja d alakohdassa tarkoitettujen toimenpiteiden mukaisen tuen osalta tuensaajia ovat ne, joille maksetaan tukea puuvillan tuotantotuesta 22 päivänä toukokuuta 2001 annetun neuvoston asetuksen (EY) N:o 1051/2001[6] IV luvun mukaisesti markkinointivuonna 2005/2006. Eräitä siementenpoistolaitoksia eivät viitemarkkinointivuonna käyttäneet niiden omistajat, eivätkä kyseiset omistajat olleet asetuksen (EY) N:o 1051/2001 IV luvun mukaisen tuen saajia, minkä vuoksi ne eivät voi osallistua rakenneuudistusprosessiin. Jotta rakenneuudistusohjelmat olisivat tehokkaita, kaikkiin viitemarkkinointivuonna 2005/2006 toimineisiin siementenpoistolaitoksiin, jotka olivat tukikelpoisia asetuksen (EY) N:o 1051/2001 IV luvun mukaisesti, olisi sovellettava asetuksen (EY) N:o 637/2008 7 artiklan 1 kohdan a, b ja d alakohdan mukaisia toimenpiteitä. Sen vuoksi on aiheellista, että laitoksen omistajan olisi oltava tukikelpoinen rakenneuudistusohjelman mukaisesti edellä mainittujen toimenpiteiden osalta. (4) Sen vuoksi asetusta (EY) N:o 637/2008 olisi muutettava, ON ANTANUT TÄMÄN ASETUKSEN: 1 artikla Muutetaan asetus (EY) N:o 637/2008 seuraavasti: (1) Lisätään 4 artiklan 1 kohtaan ensimmäisen alakohdan jälkeen alakohta seuraavasti: ”Poiketen siitä, mitä ensimmäisessä alakohdassa säädetään, jäsenvaltiot voivat jättää komissiolle viimeistään 31 päivänä joulukuuta 2009 yhden muutetun rakenneuudistusohjelmaehdotuksen, jonka kesto on kahdeksan vuotta.” (2) Lisätään 5 artiklan 2 kohtaan alakohta seuraavasti: ”Jos jäsenvaltio kuitenkin päättää jättää muutetun kahdeksanvuotisen rakenneuudistusohjelmaluonnoksen 4 artiklan 1 kohdan toisen alakohdan mukaisesti, tämän artiklan 1 kohdassa tarkoitettu ohjelman vuosittainen talousarvio on siirrettävä sen asetuksen (EY) N:o 1782/2003 liitteessä VIII määritettyyn kansalliseen enimmäismäärään vuonna 2018, ja sitä on sovellettava kyseisenä vuonna maksettaviin suoriin tukiin. Kyseisen jäsenvaltion on annettava tiedot rakenneuudistusohjelman täytäntöönpanosta ja sen tavoitteiden saavuttamisesta viimeistään 1 päivänä tammikuuta 2018.” (3) Korvataan 7 artiklan 2 kohdan a alakohta seuraavasti: ”a) tämän artiklan 1 kohdan a, b ja d alakohdassa tarkoitettujen toimenpiteiden mukaisen tuen osalta niiden siementenpoistolaitosten omistajat, joille myönnettiin tukea neuvoston asetuksen (EY) N:o 1051/2001(*) IV luvun mukaisesti markkinointivuonna 2005/2006; (*) EYVL L 148, 1.6.2001, s. 3.” 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] EYVL L 291, 19.11.1979, s. 174. [2] EUVL C […], […], s. […]. [3] EUVL C […], […], s. […]. [4] EUVL L 178, 5.7.2008, s. 1. [5] EUVL L 270, 21.10.2003, s. 1. [6] EYVL L 148, 1.6.2001, s. 3. Asetus kumottu asetuksella (EY) N:o 1782/2003.